ทำไมบางครั้งผมรู้สึกว่าอยากอยู่คนเดียวไม่อยากยุ่งวุ่นวายกับใครไม่ชอบไปในที่คนเยอะๆ แล้วก็เบื่อคนรอบข้าง ครับส่วนมากจะชอบรู้สึกแบบนี้ตลอด
สวัสดีค่ะ การรู้สึกอยากอยู่คนเดียวไม่สุงสิงกับคนอื่น อาจเป็นแค่ลักษณะเฉพาะตัว หรือบุคลิกภาพที่ไม่ได้เป็นโรคอะไรแต่หากเก็บตัวมากขึ้น จากแต่ก่อนที่ไม่เป็น รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจจะจัดเป็นโรคทางจิตเวช เช่นโรคซึมเศร้า หรืออารมณ์เปลี่ยนแปลงได้ ควรพบแพทย์เพื่อตรวจเพิ่มเติม